ผมเคยฉีดวัคซีนกระตุ้นพิษสุนัขบ้า5เข็มครอบครอสเมื่อ4พ.ค.61 ต่อมาฉีดกระตุ้น2เข็ม15เม.ย62 และฉีดกระตุ้นอีก2เข็ม เมื่อ4ก.ย.62 เมื่อวันที่10พฤศจิกายน​62 ผมโดนสุขนัขงับมือครับถลอกแสบๆ อยากทราบว่าควรจะฉีควัคซีนกระตุ้นอีกไหมครับ ฉีดตอนนี้ยังทันมั้ยครับ
สวัสดีค่ะ หากเคยฉีดวัคซีนป้องกันพิษสุนัขบ้าครบคอร์สไปแล้วเมื่อ 4 พ.ค.61 และได้ฉีดกระตุ้น 2 เข็ม เมื่อ 15 เม.ย.62 และอีก 2 เข็มเมื่อ 4 ก.ย. 62 ร่างกายก็จะมีภูมิคุ้มกันสูงเพียงพอในการป้องกันการเกิดโรคไปได้นาน 2-3 ปีค่ะ ดังนั้น เมื่อถูกสุนัขงับมือจนมีแผลถลอกในวันที่ 10 พ.ย.62 ที่ผ่านมา จึงยังไม่จำเป็นต้องไปฉีดวัคซีนกระตุ้นอีกค่ะ และหากในตอนนี้ บาดแผลได้หายดีแล้ว ก็ถือว่าไม่ได้มีการอักเสบติดเชื้อแบคทีเรียอื่นๆ ค่ะ